Αλτ! Τι πας να...
Εντάξει. Η πόρτα άνοιξε.
Ποιος απ' τους κρατούμενους είναι ο στόχος;
Ο ηγέτης μιας αίρεσης. Θα πληρωθούμε καλά αν τον βγάλουμε.
Εσύ εκεί, μήπως ανήκεις σε καμιά αίρεση;
Τι πράγμα;
Τα υπόλοιπα κελιά είναι άδεια. Αυτός θα είναι ο μαλάκας.
Αν γυρεύετε τον Ρέιβινγκ Μίστικ, τον χάσατε για δύο μέρες.
Φαίνεται πως η κράση του δεν άντεξε τη φυλακή.
Ναι. Αηδία.
Φτου! Μάλλον την ξεχνάμε εκείνη την αμοιβή.
Μπορεί και όχι.
Δεν φαίνεσαι να ανήκεις σ' ένα μέρος σαν αυτό.
Παράξενο.
Εσείς το αντίθετο.
Έχουμε ανάγκη από λεφτά, κι όπως μιλάς, συμπεραίνω πως μάλλον έχεις μπόλικα.
Αν σε ελευθερώναμε, πόσα θα μας έδινες;
Μια μικρή περιουσία, τολμώ να πω.
Αν δεν ήμουν ταπί αυτό το διάστημα.
Θα μπορούσες να παραλείψεις αυτήν τη λεπτομέρεια.
Γιατί να πω ψέματα;
Σύντομα, θα μαθαίνατε ότι δεν έχω φράγκο.
Στην πραγματικότητα, είμαι ολομόναχος σ' αυτόν τον κόσμο.
Ίσως με καταλαβαίνετε.
Φαίνεται πως, όταν πιάνεις πάτο, η αλήθεια είναι το μόνο διαπραγματευτικό ατού σου.
Η παραδοχή ότι θες βοήθεια αλλάζει την προδιάθεση των άλλων.
Ξέρεις πως είσαι σκράπας στα παζαρέματα, έτσι;
Μα είσαι τρομερά ειλικρινής.
Ίσως χρειαστείτε αυτήν την ειλικρίνεια κάποτε.
Πολύ καλά.
Να δούμε πού θα μας βγάλει η αλήθεια.
Ποιο είναι τ' όνομά σου;
Ο ΘΡΥΛΟΣ ΤΩΝ VOX MACHINA
Οι κάτοικοι του Γουάιτστοουν ξέρουν τι σημαίνει απώλεια.
Η θλίψη έγινε συνοδοιπόρος μας.
Όμως, ο πόνος γι' αυτήν την τραγωδία, τρόπον τινά, είναι άνευ προηγουμένου,
καθώς ο λατρεμένος αδελφός μας, φίλος
και ευγενής απόγονος αποδήμησε εκ νέου.
Όπως κι οι γονείς του, ο Πέρσιβαλ ντε Ρόλο ήταν βαθύτατα αφοσιωμένος
στην πατρίδα του και πιστός στον λαό του.
Μολονότι δεν ήταν θρήσκος,
πίστευε στο Γουάιτστοουν με κάθε ικμάδα της ύπαρξής του.
Η καρδιά του ταυτίστηκε με την ιστορία μας,
ενώ το μυαλό του φώτισε το μέλλον μας,
αφιερώνοντας ολάκερη τη ζωή του στο να σφυρηλατήσει την κληρονομιά μας
με το αταλάντευτο καλέμι του χρόνου.
Κι όταν τα δεινά μάς γονάτισαν, ο Πέρσι έπεδειξε γενναιότητα,
θυμίζοντάς μας ότι η ελπίδα είναι μια φλόγα που δεν πρέπει να σβήσει.
Και παρότι σήμερα τον αποχαιρετούμε,
ο Ανατέλλων Πατέρας θα κρατήσει ζωντανή μέσα μας την αιώνια σπίθα του.
Προσευχόμαστε στο όνομά του
να επέλθει το φως εκεί όπου κατοικεί το σκότος.
Να επέλθει το φως εκεί όπου κατοικεί το σκότος.
Τι έγινε;
Πού είναι ο Πέρσι;
Υπάρχει λόγος που σε πιέζω γι' αυτό.
Είμαι ερωτευμένος μαζί σου.
-Αδελφούλα. -Δεν μπορούσα να το πω.
Δεν είχα τη δύναμη.
Είσαι το δυνατότερο άτομο που ξέρω.
Φοβόμουν πώς θα αντιδρούσε. Πώς θα αντιδρούσες εσύ.
Έκλεισα την καρδιά μου ενώ έπρεπε να την ανοίξω.
Ω, θεοί, τι γρουσούζα που είμαι!
Τι πράγματα είν' αυτά που λες;
Η αγάπη μου καταστρέφει ό,τι αγγίζει.
Τρομοκρατήθηκα στην ιδέα ότι θα ξανάνιωθα κάτι τόσο έντονο.
Και τώρα, ο Πέρσι δεν το έμαθε ποτέ.
Φυσικά και το έμαθε.
Μπορεί να ήταν ένας ξιπασμένος, ξεροκέφαλος σπασίκλας,
αλλά ο Πέρσι ήταν πιο έξυπνος από μένα.
Όποτε τον κοιτούσες, εγώ το αντιλαμβανόμουν.
-Αλήθεια; -Και χαζός το καταλάβαινε.
Κι ο τύπος δεν ήταν χαζός.
Όπως και να 'χει, δεν ειπώθηκε. Κι αυτό δεν αλλάζει.
Πώς θα ζήσω μ' αυτό; Πώς θα μπορούσε κάποιος;
-Γεια. -Γεια.
Είναι καλά η Βεξ;
Εσύ;
Συγγνώμη που απομακρύνθηκα. Από εμάς.
Πέρασε μέσα.
Το μέλλον με τρόμαζε επί μακρόν.
Όμως, δεν έχει γραφτεί ακόμα.
Αρχίζω να πιστεύω ότι εμείς φτιάχνουμε τη μοίρα μας.
Δεν πειράζει να φοβάσαι.
Μπορούμε να αντιμετωπίσουμε τα πάντα όσο είμαστε μαζί.
Δεν θέλω να μείνω μόνος απόψε. Εσύ;
Δεν ήθελα να είμαι μόνη τα περισσότερα βράδια.
Δεν φταις εσύ, Σκάνλαν.
Θα μπορούσα να σ' εμποδίσω να φύγεις.
Γιατί δεν το έκανες;
Όταν όλες οι επιλογές είναι χάλια, κάνεις ό,τι λέει η καρδιά.
Ναι;
Κι όταν αποτυγχάνει κι αυτή;
ΤΟ ΤΡΑΓΟΥΔΙ ΤΗΣ ΚΕΪΛΙ
Υπάρχει ακόμα τρόπος, ξέρεις.
Τι στον διάολο θες;
Να πω συλλυπητήρια.
Και να σχεδιάσουμε την κίνησή μας εναντίον του Θόρντακ.
Έχεις μεγάλο θράσος.
Η συμφωνία μας ακυρώθηκε, ξέχασες;
Μια χούφτα νεογνά εκκολάφθηκαν ήδη.
Δεκάδες θα ακολουθήσουν σύντομα.
Αν δεν θέλετε το Ταλ'Ντόρεϊ να χαθεί όπως ο φίλος σας,
προτείνω να την αναθερμάνουμε.
Θέλουμε χρόνο. Πενθούμε. Η αδελφή μου είναι ράκος.
Δεν σκόπευα να σε επιβαρύνω και μ' αυτό,
αλλά είναι καιρός να μάθεις την αλήθεια
για την οικογένειά σου και τον Θόρντακ.
Βεξ, πρέπει να μιλήσουμε. Εσύ...
Τι είναι όλα αυτά;
Σας είμαι άχρηστη αυτήν τη στιγμή.
Το μυαλό μου είναι αλλού. Πρέπει να το καθαρίσω.
-Εγώ κι ο Τρίνκετ θα κατασκηνώσουμε... -Βεξάλια, όχι.
Ο πόνος που αισθάνεσαι,
δεν είναι η πρώτη φορά που τον νιώσαμε.
Τι; Τι εννο...
Τι ιστορίες καταστροφής λέει αυτός ο Θόρντακ...
Καυχιέται για τις πόλεις που έκαψε.
Πορτ Κάλαβον, Γκρέμεντας, Μπάιροντεν.
Ναι, την πατρίδα σας, αν δεν μ' απατά η μνήμη μου.
Η μητέρα.
Η μοίρα σας συνδέθηκε με τον Βασιλιά της Τέφρας
απ' όταν ήσασταν μικρά.
Πάψε πια να το αγνοείς.
Ο Θόρντακ είναι το πεπρωμένο σου.
Αυτή η θλίψη μας κράτησε παγωμένους για χρόνια.
Ίσως για όλη τη ζωή μας.
Η απώλεια του Πέρσι μπορεί να έχει το ίδιο αποτέλεσμα,
εφόσον το επιτρέψουμε.
Πού το πας;
Φτερούλα, ίσως καταφέρουμε να πάρουμε εκδίκηση και για τους δύο.
Μια ντουζίνα νεαροί δράκοι αφάνισαν το Γουάιτστοουν.
Και, σύμφωνα με τη Ράισαν, απ' τη φωλιά του Θόρντακ, σύντομα, θα βγουν κι άλλοι.
-Αν συμβεί αυτό... -Γαμηθήκαμε πατόκορφα.
...θα ήταν τραγικό, ναι.
Την εμπιστεύομαι λιγότερο απ' όλους σας,
μα δεν την ακούσαμε την προηγούμενη φορά, και ο Πέρσι τελικά σκοτώθηκε.
Θα πάρετε το Εμόν
από τον πιο επικίνδυνο δράκο του κόσμου;
Προσπαθήσατε και παλιότερα.
Εκτός αν έχετε κρυμμένο κάποιον στρατό, τι έχει αλλάξει;
Κι αν όντως είχαμε στρατό;
Αμάν, βρε Γκρογκ. Σου είπα να μη φας την κόλλα του Πέρσι.
Όχι. Θέλω να πω, όπου κι αν πήγαμε, κάναμε φίλους.
-Ναι. Κι εχθρούς. -Ναι, σίγουρα.
Αλλά, αν νικήσει ο Θόρντακ,
φίλοι κι εχθροί, θα υποφέρουν όλοι.
Αυτό ξεπερνά το Γουάιτστοουν, ακόμα και το Ταλ'Ντόρεϊ.
Έχει δίκιο. Ίσως πείσω τους Ασάρι να πολεμήσουν.
Ρωτάμε τη Ζάρα και τον Κας στο Βάσελχαϊμ.
Και τον Εδαφοσπάστη Γκρουν.
Ο τύπος είναι κτήνος.
Συγκινητική η ιδέα σου, Γκρογκ,
αλλά μιλάμε για μια χούφτα σκόρπιους πολεμιστές.
Αμφιβάλλω αν αρκούν.
Τι θα λέγατε για χίλιους στρατιώτες Σίνγκορν;
Αυτό σίγουρα θα έκανε τη διαφορά.
Τότε, τι περιμένουμε;
ΠΑΪΡΑ
ΒΑΣΕΛΧΑΪΜ
ΓΟΥΑΪΤΣΤΟΟΥΝ
ΔΡΥΜΟΣ ΤΟΥ ΒΕΣΠΕΡ
Αμάν πια! Γιατί να είμαι πάντα εγώ το δόλωμα, Ζι;
Επειδή, γλυκέ μου Κας, είσαι τόσο κούκλος.
Αυτό... είναι απόλυτα σωστό.
Έλα, ας τον πάμε πίσω να πάρουμε την αμοιβή.
Πόσα θα έδινε γι' αυτόν η Σπείρα;
Εκατό χρυσά; Πενήντα;
Όχι. Είκοσι πέντε.
Τι θα λέγατε να ανεβείτε λίγο επίπεδο;
-Σε δράκους αναφέρεσαι; -Όχι. Ξέχνα το!
Την τελευταία φορά που μπλέξαμε μαζί σας, κοντέψαμε να σκοτωθούμε.
Έλα τώρα, δεν σ' ενδιαφέρει καθόλου η εξιλέωση;
Ή έστω μια πολύ μεγαλύτερη αμοιβή;
Εντάξει. Ξέρουμε πως σας χρωστάμε.
Αλλά ο παρ' ολίγον θάνατος διαφέρει από τον σίγουρο θάνατο.
Λυπάμαι. Εγώ κι η Ζι είμαστε αχώριστοι.
Παρεμπιπτόντως, πού είναι η αδελφή σου;
ΣΙΝΓΚΟΡΝ
Τα κατάφερες, λοιπόν. Απέκτησες το τόξο Φέντρας.
Φαντάζομαι πως ήρθες για να σε επαινέσω.
Κι εγώ χαίρομαι που σε βλέπω, πατέρα.
Αλλά, όχι, δεν χρειάζομαι έγκριση.
Ζητώ να μου δώσεις κάτι πιο δύσκολο.
Τον στρατό μας;
Έμαθα πως συγκεντρώνετε δυνάμεις, αλλά φοβάμαι πως είναι αδύνατο.
Ας κρατήσει το Εμόν ο Θόρντακ.
Οι δυνάμεις μας πρέπει να μείνουν να προστατεύσουν το Σίνγκορν.
Ο στρατός σου είναι το εύκολο κομμάτι.
Τότε, τι θέλεις από μένα;
Θέλω να παραδεχτείς την αλήθεια.
Ο δράκος σκότωσε τη μητέρα, την Ιλέινα.
Κατηγορούσα χρόνια τον εαυτό μου για τον θάνατό της.
Ότι εξαιτίας μας την έστειλες στο Μπάιροντεν,
και πως, αν δεν είχαμε γεννηθεί, ίσως να ήταν ακόμα ζωντανή.
Και ξέρεις γιατί το πίστευα αυτό;
Επειδή το πίστευες κι εσύ.
Εσύ έριξες το φταίξιμο σ' εμάς.
Ανοησίες! Ποτέ δεν είπα τέτοιο πράγμα.
Έστρεψες την πλάτη σου στα παιδιά σου.
Όταν σε χρειαζόμασταν, μας απέκλεισες.
Μας άφησες να παλεύουμε σ' έναν κόσμο που καταβροχθίζει αγάπη κι ελπίδα.
Η μόνη συμβουλή που μας έδωσες ήταν να φυλάμε την καρδιά μας.
Να μην την ανοίγουμε σε κανέναν.
Και τώρα, ξέρω γιατί.
Επειδή παραήσουν περήφανος για να παραδεχτείς ότι την αγαπούσες.
Πόνεσες για τον θάνατό της όσο κι εμείς. Αυτή είναι η αλήθεια σου.
Πάει πολύς καιρός.
-Το έχω ξεπεράσει. -Εγώ όχι.
Είπες πως η αγάπη μου ήταν δηλητήριο.
Το αφομοίωσα σε τέτοιον βαθμό,
που κράτησα σε απόσταση τον μόνο άξιο άνθρωπο που με αγάπησε,
μέχρι που ήταν πια αργά.
Και τώρα, θα έδινα τα πάντα για να τον αγκαλιάσω,
να του πω πώς αισθάνομαι,
να μην είμαι πια τόσο σκληρόπετσο πλάσμα.
Ο καθένας, όμως, έχει τα βάσανά του. Κι εκείνος δεν ξαναγυρνά.
Βεξάλια,
λυπάμαι.
Το μόνο διαπραγματευτικό μου ατού, πατέρα,
είναι η αλήθεια.
Αν έχει απομείνει μέσα σου έστω και λίγη αγάπη για μένα ή τη μητέρα,
έλα μαζί μου στο Εμόν κι απόδειξέ το.
Κι αν όχι για εμάς,
κάν' το για όσους θα ζουν σε τούτον τον κόσμο όταν θα έχεις φύγει...
αν έχει απομείνει κάτι.
Ο Κας και η Ζάρα αρνήθηκαν την πρότασή μας. Αρκούν οι υπόλοιποι;
Είμαι κι εγώ εδώ.
Ό,τι κι αν συμβεί, θα το αντιμετωπίσουμε μαζί.
Όχι η δική μου μοίρα. Ούτε η δική σου.
Η δική μας.
Τι κάνεις;
Ενίοτε, με βοηθά να χαλαρώσω.
Είναι το "Τραγούδι της Κέιλι".
Οι στίχοι είναι υπέροχοι, Σκάνλαν. Της το έδειξες;
Όχι. Και δεν πρόκειται.
Προσπάθησα να 'μαι πατέρας και μέλος της ομάδας.
Απέτυχα και στα δύο.
Ίσως υπάρχει λύση.
Ναι, υπάρχει.
Να μείνω συγκεντρωμένος.
Παιδιά; Πρέπει να το δείτε αυτό.
Λόχος, αλτ!
Κοίτα να δεις!
Τα κατάφερε!
Εμπρός, μαρς!
Είθε να σβήσουν οι φλόγες της εκδίκησης και του πολέμου.
Σπρώξτε το πίσω!
Φτάνει!
Ο στρατός μας είναι πλέον έτοιμος. Ποιο είναι το πλάνο της επίθεσης;
Θα εξαπολύσουμε διμέτωπη επίθεση.
Ο στρατός του Σίνγκορν, οι πολεμιστές του Γκρουν και η Φρουρά του Γουάιτστοουν
θα εισέλθουν από την κεντρική πύλη και θα χτυπήσουν απευθείας τους νεοσσούς.
Με Πυροδαμαστές και Ασάρι του Αέρα ως ασπίδα στις φλόγες των δράκων.
Εγώ και η Αλούρα θα συμβάλουμε με τη μαγεία μας.
Ενώ οι επίγειες δυνάμεις θα απασχολούν τους νεοσσούς,
οι Βοξ Μάκινα θα προσπαθήσουν να τρυπώσουν στο λημέρι του.
Πώς θα μπείτε μέσα;
Το έψαξα. Θα το προσεγγίσουμε από αέρος.
Θ' αποτύχετε. Το φυλάνε πλέον τα τέκνα του.
Κι εσύ ποια είσαι;
Αυτή είναι... Λοιπόν;
Μια πληροφοριοδότρια. Τη λένε Λάρκιν. Αυτό είναι το κωδικό της όνομα.
Υπάρχει μια απροστάτευτη πίσω είσοδος στο λημέρι του Θόρντακ.
Μια σήραγγα δίπλα στους βράχους, πολύ μικρή για δράκο,
αλλά αρκετά μεγάλη για να μπείτε μέσα.
Μας διαβεβαιώνεις ότι θα είναι ανοιχτή;
Δίνω τον λόγο μου.
Οπότε, εμείς ξεπαστρεύουμε τους μικρούς, κι εσείς με τα απομεινάρια τον Θόρντακ.
Συν τη Φορεσιά, αν την κάνω να δουλέψει.
Είναι καλό το πλάνο, λαίδη Βεξάλια.
Θα πετύχει, όμως;
Πρέπει.
Πεζικό, στοιχηθείτε!
Καλή τύχη εκεί πέρα.
Είναι τιμή να σ' έχουμε στο πλάι μας.
Ο Θυελλάρχης είναι στο πλευρό σας. Δεν χρειάζεστε κάτι άλλο.
Όλα έτοιμα, Γκρογκ;
Βεξ, λυπάμαι που απουσίαζα.
Το ξέρω, Σκάνλαν.
Από αύριο, ίσως μπορέσουμε όλοι να συγχωρέσουμε τους εαυτούς μας.
Έτοιμη, αδελφούλα;
Για τον Πέρσι. Για τη μητέρα.
Για την Εξάντρια!
Ανάθεμα! Κάτω!
Δεν μπαίνουμε από κει.
Καπνός χωρίς φωτιά. Πώς γίνεται αυτό;
Και καθόλου αντίσταση.
Θα περίμενες να μας έχουν προσέξει ως τώρα. Ή, τουλάχιστον, εμένα.
Ευτυχώς, μας μένει η είσοδος της Ράισαν.
Κι αν δεν είναι εκεί;
Τη βλέπω. Προσγειωθείτε εκεί.
Πολύς καπνός.
Δεν βλέπω τίποτα.
Σταθείτε!
Γουέρμλινγκ!
Οι Μάγοι μπροστά!
Λάβετε θέσεις!
Ετοιμάστε τη βαλλίστρα!
Γιατί δεν επιτίθενται;
Το νιώθετε;
Γαμώτο!
Όχι... Μας πούλησε.
Είναι σφραγισμένη;
Ακόμα καίει.
Ο Θόρντακ πρέπει να την έφραξε πριν από καμιά ώρα.
Γκρογκ, μπορείς να ανοίξεις δίοδο;
Θα κάνω θόρυβο, όμως.
Γουστάρω! Είμαι πιο δυνατός απ' όσο νόμιζα!
Μάλλον δεν το προκάλεσες εσύ αυτό, μεγάλε.
Να πάρει! Σας είπα να μην την εμπιστευθούμε.
Μισό λεπτό. Αυτό σημαίνει...
Ο πατέρας.
Άφησε το λημέρι του;
Ω, θεοί!
Τι έκανα;
"Η Πολιορκία του Εμόν"
Υποτιτλισμός: Φίλιππος Ηρακλειώτης
Επιμέλεια Παναγιώτης Καρούσος